Pelanduk

Pelanduk () merupakan sebuah rumpun ungulat berjari genap dalam keluarga Tragulidae yang terletak di bawah genus Tragulus. Nama genus terbentuk daripada campuran perkataan Yunani  tragos ("kambing jantan") dengan imbuhan akhiran Latin –ulus ("kenit/kecil"). Dengan berat  dan panjang , pelanduk merupakan ungulat yang kecil sekali di dunia, biarpun spesies pelanduk yang terbesar mengatasi beberapa spesies Neotragus.Nowak, R. M. (eds) (1999). Walker's Mammals of the World. 6th edition. Johns Hopkins University Press. Taburan pelanduk terhad kepada  Asia Selatan dari China selatan jauh (Yunnan selatan) hingga Filipina (Balabac) dan Pulau Jawa , Kajang .

Ekoran pindaan taksonomi terkini, sesetengah spesies pelanduk kurang dikenali, tetapi semuanya dipercayai bersifat nokturnal dan makan dedaun, buah-buahan, rumput dan lain-lain tumbuhan dalam semak hutan yang tebal. Pelanduk hidup secara bersendirian atau berpasangan, malah yang jantan tumbuh gigi taring panjang (jantan mahupun betina tidak tumbuh tanduk) yang digunakan untuk bertarung. Tidak seperti ahli Tragulidae yang lain, pelanduk tidak kelihatan belang atau tompok yang jelas pada bahagian belakang.

Taksonomi
Pada mulanya, hanya dikenali dua spesies dalam genus Tragulus, iaitu T. napu (napuh) yang besar dan T. javanicus (kancil atau pelanduk Jawa) yang kecil. Ekoran semakan pada 2004, T. nigricans dan T. versicolor dipecahkan dari T. napu, dan T. kanchil dan T. williamsoni dipecahkan dari T. javanicus.Meijaard, I., and C. P. Groves (2004). A taxonomic revision of the Tragulus mouse-deer. Zoological Journal of the Linnean Society 140: 63-102. Dengan perubahan ini, T. kanchil dan T. napu adalah spesies yang paling meluas, sementara yang lain jauh lebih terhad taburannya (namun masih ada keraguan mengenai batas taburan sebenar pelbagai spesies di Indochina).

 Pelanduk Jawa (Tragulus javanicus)
 Kancil (Tragulus kanchil)
 Napuh (Tragulus napu)
 Pelanduk Filipina (Tragulus nigricans)
 Pelanduk Vietnam (Tragulus versicolor)
 Pelanduk Williamson (Tragulus williamsoni)

 Lihat juga 
 Kancil
 Napuh

Rujukan

Lihat Juga